Държавен вестник, бр. 39, 2005 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  39
Чл. 28. (1) Службите по вписванията пре-
доставят на окръжните съдилища информа-
ция за определените, променените и анулира-
ните ЕИК и справка за открити несъответст-
вия в данните.
(2) Агенцията по вписванията осигурява без-
платен достъп на органите на съдебната власт
до националната база данни за информацията
по чл. 8, ал. 1.
(3) Службите по вписванията и окръжните
съдилища обменят данни по електронен път по
ред, определен с наредбата по чл. 27, ал. 4.
Раздел II
Взаимодействие с други регистри
и информационни системи
Чл. 29. (1) Националните и ведомствените
регистри и информационни системи, поддър-
жащи информация за лицата по чл. 3, осигуря-
ват безплатен достъп на регистър БУЛСТАТ
до данните по чл. 7, вписани в тези регистри и
информационни системи.
(2) За осъществяване на функциите си регис-
тър БУЛСТАТ има безплатен достъп до след-
ните регистри и ведомствени информационни
системи:
1. автоматизираните информационни фондо-
ве на Единната система за гражданска регист-
рация и административно обслужване на насе-
лението (ЕСГРАОН);
2. Националния информационен фонд “Бъл-
гарски документи за самоличност”;
3. регистъра на осигурителите;
4. регистъра на занаятчиите;
5. регистъра на земеделските производители;
6. други регистри и информационни систе-
ми, съдържащи данни, които не са класифици-
рана информация за лицата, вписвани в регис-
тър БУЛСТАТ.
(3) Редът и начинът на взаимодействие меж-
ду регистрите и информационните системи по
ал. 2 се определят с наредба, приета от Минис-
терския съвет.
Чл. 30. Необходимите за регистър БУЛСТАТ
национални класификатори и номенклатури,
както и техните изменения се предоставят без-
платно в структуриран електронен вид на Аген-
цията по вписванията от институциите, отго-
ворни за тяхното поддържане.
Чл. 31. (1) Министерството на вътрешните
работи предоставя безплатно от Националния
информационен фонд “Български документи
за самоличност” данни за валидните и нева-
лидните документи за самоличност на физи-
ческите лица.
(2) При искане от службите по вписванията
Министерството на вътрешните работи предос-
тавя безплатно информация за постоянния ад-
рес на физическите лица, вписани в регистър
БУЛСТАТ.
(3) Агенцията по вписванията предоставя
безплатно информация на Министерството на
вътрешните работи от регистър БУЛСТАТ за
нуждите на автоматизираните информационни
системи, поддържани от министерството.
Чл. 32. (1) Агенцията по вписванията осигу-
рява автоматизирано подаване на информация
за вписване в регистър БУЛСТАТ на данни към
информационната система на данъчната адми-
нистрация, както и информацията за несъот-
ветствията по чл. 14, ал. 2.
(2) Агенцията по вписванията осигурява ав-
томатизирано подаване на информация за впи-
саните в регистър БУЛСТАТ данни за нуждите
на информационната система на митническата
администрация.
(3) Агенцията по вписванията предоставя
информация от специалния регистър по чл. 2,
ал. 2 на специализирана подсистема на Минис-
терството на финансите, която осигурява необ-
ходимите данни на данъчната администрация и
на митническата администрация.
(4) Службите по вписванията предоставят
на данъчната администрация копия от доку-
ментите по чл. 10, ал. 1, т. 1 и 2 и от заявлени-
ето по чл. 11.
(5) При открити несъответствия в данни-
те, вписани в регистър БУЛСТАТ, данъчната
администрация уведомява службите по впис-
ванията.
(6) Службите по вписванията и териториал-
ните данъчни дирекции обменят данни по елек-
тронен път по ред, определен с наредбата по
чл. 27, ал. 4.
Чл. 33. (1) Агенцията по вписванията осигу-
рява автоматизирано подаване на информация
за вписаните в регистър БУЛСТАТ данни на
Националния осигурителен институт.
(2) Агенцията по вписванията осигурява
информация от специалния регистър по чл. 2,
ал. 2 на специализирана подсистема на Нацио-
налния осигурителен институт за данните по
чл. 7, ал. 1, т. 1, 3, 4, 5, 6, 7, 10 и 15.
(3) Националният осигурителен институт
предоставя безплатно на Агенцията по впис-
ванията информация за прекратяването и въз-
обновяването на дейността на лицата по чл. 3,
т. 9—11.
(4) При открити несъответствия в данните,
вписани в регистър БУЛСТАТ, Националният
осигурителен институт уведомява службите по
вписванията.
(5) Агенцията по вписванията и Национал-
ният осигурителен институт обменят данни по
електронен път по ред, определен с наредбата
по чл. 27, ал. 4.
Чл. 34. (1) Агенцията по вписванията осигу-
рява автоматизирано подаване на информация
на вписаните в регистър БУЛСТАТ данни на
Националния статистически институт.
(2) Агенцията по вписванията осигурява
информация от специалния регистър по чл. 2,
ал. 2 на специализирана подсистема на Нацио-
налния статистически институт.